वहीं राम मंदिर के मुद्दे पर उन्होंने कहा कि यह लोगों की इच्छा है कि अयोध्या में राम मंदिर बने। योगी ने कहा अभी राम मंदिर का मुद्दा अदालत में विचाराधीन है। लिहाजा अभी इस पर कुछ भी बोलना उचित नहीं होगा, लेकिन अयोध्या के महत्व को नजरंदाज भी नहीं किया जा सकता है। बीआरडी मेडिकल कॉलेज में पिछले दिनों बच्चों की हुई मौत पर सीएम योगी ने कहा कि वहां जो भी मौतें हुईं, वह अक्सीजन की कमी से नहीं हुईं थीं। इन्सेफेलाइटिस से मौतों का यह सिलसिला पिछले 40 साल से जारी है।